Cuneiform Tablet Kt 94/k 812 (AKT 6c 689)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na bu-ur-sú-in a-lá-ḫi-im a-lá-bi₄-ma ù ì-lí-mì-tí qí-bi₄-ma um-ma tám-kà-ru-ma 10 GÚ URUDU ma-sí-am 4 ANŠE ṣa-lá-mu ù 2 ma-na KÙ.BABBAR ù a-ḫa-ma 0.66666 ma-na 2 GÍN KÙ.BABBAR be-ú-lá-at ṣú-ḫa-ri-im mì-ma a-ni-im bu-ur-sú-in a-lá-bu-um ù ì-lí-mì-tí na-áš-ú-ni-kum a-ḫi a-ta i-ḫi-id-ma URUDU a-na KÙ.BABBAR ta-e-ra-ma i-na ší-im URUDU ša ṣú-ḫa-ru i-qá-bi₄-ú-ni-ku-ni i-na ša-ḫa-tí-šu-nu i-zi-iz-ma ší-ma-am ša-ma-am 1 ANŠE ṣa-lá-ma-am a-na-nu-um a-na šé-bu-lim le-qé-am 1.5 ma-na KÙ.BABBAR ku-nu-ki-a bu-ur-sú-in ù ì-lí-mì-tí na-áš-ú-ni-kum KÙ.BABBAR-áp-kà le-qé-ma ṭup-pì li-it-a-ma a qá-tí bu-ur-sú-in ù ì-lí-mì-tí dí-in a-ḫi a-ta lá i-sà-ri-ru ṭù-ur-da-nu-šu